Уҩызеи уареи аиҩызара шәыбжьазарц азы, уи иацәажәара аҭахыуп. Уара иара уизыӡырҩуеит, иаргьы уара дузыӡырҩуеит. Убас азаҳҳәар ауеит Анцәеи уареи шәеиҩызара. Уазхәыц абри аганахьала Абиблиа иаҳәо:
Еснагь Иегова уиацәажәала, уи уиҳәауа. «Ааԥсара шәықәымкәа Анцәа шәиҳәала» (Римаа рахь 12:12).
Уаԥхьала Анцәа Иажәа — Абиблиа. «Аҩыра зегьы Анцәа игәацԥыҳәарала иҟалеит, иагьхәарҭоуп арҵареи, аҿаԥҽреи, ариашареи рзы» (2 Тимофеи иахь 3:16).
Егьырҭ Анцәа дызусҭоу дырҵала. «Шәцаны ажәларқәа зегьы рҟны аҵаҩцәа азыҟашәҵала... Идшәырҵала аԥҟарақәа ишәасҳәаз зегьы ныҟәыргаларатәы» (Маҭфеи 28:19, 20).
Анцәа иҩызцәа урзааигәахала. «Аҟәыӷақәа ирыҿцаауа дҟәыӷахоит» (Ажәамаанақәа 13:20).
Аҳра Азал аҟны имҩаԥысуа аиԥыларақәа рахь уныҟәала. «Ҳаизҿлымҳазаап аӡәи-аӡәи, абзиабареи аус бзиақәеи ҳгәы рызҭаҵауа.. аӡәи-аӡәи ҳгәы шьҭибахуа» (Ауриацәа рахь 10:24, 25).
Аҳра аус уацхраала. «Дарбанзаалак, игәы ишаӡбыз еиԥш, ихы мҩаԥигааит, иҭахымкәа, мамзаргьы мчыла акәымкәа, избанзар Анцәа бзиа иибо игәырӷьаҵәа аҳамҭа назго иоуп» (2 Коринфаа рахь 9:7).
ЕИҲАНЫ АИЛКААРА
АИԤЫЛАРАҚӘА
Шәнеи уахь, шәхаҭа ижәбоит.